После тога острвом је владао стари Рим, а затим и Византија, када је на острву подигнуто много цркава, што говори о процвату тадашње острвске привреде. 1204. г. после освајања Цариграда од стране Крсташа Киклади потпадају под власт Млечана, под којима остају дуго, до 1527, када нови господар постаје Османско царство. Становништво Кее је било укључено у Грчки устанак 20их година 19. века, па је острво оно је одмах припало новооснованој Грчкој. Међутим, развој нове државе није спречио исељавање месног становништва у 20. веку. Последњих деценија ово је донекле умањено развојем туризма.